Emmylou Harris

Emmylou Harris (født 2. april 1947 i Birmingham i Alabama i USA) er en amerikansk musiker, sanger og låtskriver innen country, folk, alternativ rock og americana. 

Hun har gitt ut 30 album som har solgt mer enn 15 millioner kopier, Polarprisen og vunnet et dusin Grammy-priser (hun har blitt nominert 46 ganger) inkludert en æres-Grammy. Hun har ledet band, fremført andres musikk og til dels laget sin egen musikk. På Rolling Stones liste over tidenes beste countrymusikere er Harris på 58. plass.

Harris har bidratt til countrymusikkens troverdighet og har løsrevet den fra dens konservative image, og har samtidig vært sjangeroverskridende, skriver The Independent. Hun har ytt motstand mot den tradisjonelle og kommersielle countrymusikken: «Jeg røkte countrymusikk, men inhalerte ikke» uttalte hun selv. Siden hun sto begynte å stå på egne ben på 1970-tallet har hun vært kjent for sin uavhengighet, integritet og vilje til å følge sin egen smak og interesser har gjort henne til et forbilde for yngre artister. Hun oppgir selv Anna og Kate McGarrigle som musikalske forbilder, andre forbilder er Neil Young, Otis Redding, Aretha Franklin, Dolores Keane  og George Jones.

Sangstemmen beskrives som en vakker sopran, men med lite kraft og lite spennvidde. Harris regnes som en dyktig arrangør av musikk med treffsikkert utvalg av repertorar og musikere, og som en middels dyktig gitarist. Hun beskrives som en dyktig talentspeider og oppdaget blant annet Gillian Welch før hun var kjent.

Bakgrunn og familie 

Emmylou Harris ble født 2. april 1947  på East End Memorial Hospital i Birmingham, Alabama, USA. 

Faren, Walter Rutland «Bucky» Harris, var offiser i det amerikanske marinekorpset og tjenestegjorde under Andre verdenskrig og i Koreakrigen der han satt som krigsfange. Harris skrev «Bang the Drum Slowly» (på albumet Red Dirt Girl) til minne om faren. som døde i 1993, 72 år gammel. Moren Eugenia (Murchison) Harris var hjemmeværende.  
Harris har en eldre bror, Walter Rutland Harris Jr. 

Barneårene ble tilbrakt i Greensboro, North Carolina, og Woodbridge, Virginia. Som 16-åring fikk hun sin første gitar, en Kay obtained. Den var en bursdagsgave fra bestefaren. Harris fikk et stipend og studerte drama ved University of North Carolina i Greensboro, North Carolina 1965-1967. Hun flyttet til New York i 1968 og arbeidet blant annet som servitør. Hennes første album floppet, og plateselskapet gikk konkurs. På 1960-tallet vant hun to ganger skjønnhetskonkurranse for tenåringer i North Carolina. Som ung og hadde lite inntekt arbeidet hun periodevis som servitør og modell på en kunstskole. I perioder som alenemor hadde hun så lite inntekt at hun måtte få sosialhjelp for å få råd til mat.

Harris har vært gift tre ganger. Ektefeller: 
 Tom Slocum 1969-1970.
 Brian Ahern 1977-1984.
 Paul Kennerley 1985-1993.

Harris bor i Nashville.

Karriere

Hennes første idoler var Bob Dylan, Joan Baez, Son House, The Carter Family, Judy Collins, Peter, Paul and Mary, Pete Seeger, Robert Johnson, Mance Lipscomb og Woody Guthrie. Harris hadde opprinnelig ikke sans for country og syntes det hørtes dumt og overdrevent sentimentalt ut.

Harris medvirket som backingvokalist på Dylans Desire og hennes bidrag var så vellykket at Dylan fremhevet Harris stemme i sluttmiksingen.

Hun var også inspirert av ledende bluegrassmusikere som Ralph Stanley og Flatt & Scruggs. Gram Parsons var hennes mentor tidlig i karrieren. Parsons var på utkikk etter en kvinnelig sanger til sitt første soloalbum, og de to ble kjent i 1971 gjennom Chris Hillman. Det var særlig gjennom Parsons at Harris gikk over til country. Parsons var allerede kjent gjennom The Flying Burrito Brothers og medvirkning på The Byrds' Sweetheart of the Rodeo. Harris var praktisk talt ukjent da hun begynte som backingsanger for Parsons. Harris turnerte deretter med Parsons. Parsons død i 1973 var et stort tilbakeslag for Harris. Mens hun turnerte med Parson, ble hun kjent med Linda Ronstadt, som anbefalte Harris for plateselskapet Warner der hun signerte kontrakt og ut sitt andre album i 1975. Parsons påvirket også The Eagles og Elvis Costello. GP (1975) og Grievous Angel (1974) innspilt av Parsons og Harris sammen regnes som klassikere innenfor country-rock. Etter Parsons død videreførte Harris hans arbeid og brukte hans backingband kalt The Hot Band på turne og ved studioinnspillinger. Harris oppdaget talenter som Rodney Crowell, Albert Lee og Ricky Skaggs. > I 1974 dannet Harris sitt første band, Angel Band med blant andre James Burton, Ron Tutt og Glen D. Hardin. Hun skrev kontrakt med Warner Bros. og innledet langvarig samarbeid med Brian Ahern som fast produsent. Musikken hennes på 1970-tallet appellerte særlig til country-publikum, men betydelig interesse også fra rocke-interesserte. Da hun opptrådt i Oslo i 1978 var publikum svært sammensatt.

Sammen med Dolly Parton og Linda Ronstadt dannet hun den såkalte Queenston Trio som ga ut albumet Trio i 1987. Rolling Stone regner dette albumet som en countryklassiker. De spilte blant annet inn «To Know Him Is to Love Him» av Phil Spector.

På 1960-1970-tallet var Harris med som backingmusiker for Townes Van Zandt og Harris' versjon av hans «Pancho and Lefty» gikk til topps på Billboard-listen. Boulder to Birmingham (av Harris og Bill Danoff) er en annen av hennes signaturlåter. Med roots-bølgen fra 1980 ble  country mer akseptert blant ungt og voksent rockepublikum. Harris og andre etablerte artister som Johnny Cash og Willie Nelson ble da oppdaget av en ny generasjon.

Harris er medlem av Grand Ole Opry og ble innlemmet i Country Music Hall of Fame i 2008.

Wrecking Ball (1995) ble produsert i samarbeid med Daniel Lanois og omfattet sanger av blant andre Neil Young, Lucinda Williams, Bob Dylan og Anna McGarrigle. Hun vant Grammy for Wrecking Ball som beskrives som et comeback og mindre countrypreget enn tidligere album. Red Dirt Girl (2000) er et av få album der hun hovedsakelig skrev all musikken selv (det forrige var The Ballad of Sally Rose fra 1985). Anmeldelsen i The Guardian beskrev albumet som «superb» (utsøkt). EW.com skrev at albumet «shimmers with poetic imagery and soul». The Independent skrev at albumet er slående og fylt med kraft, lidenskap og poesi. Sangen «My Ántonia» viser til romanen My Ántonia (1918) av Willa Cather.

I 1999 medvirket hun på John Prines album In spite of ourselves.

Det norsk tidsskriftet Beat regner Luxury Liner, At the Ryman og Cowgirl's Prayer blant hennes beste. Billboard regner «Wayfaring Stranger», «Beneath Still Waters» og «Two More Bottles of Wine» som hennes beste sanger.

Diskografi

Soloalbum 
 Gliding Bird (Jubilee) 1969
 Pieces of the Sky (Reprise/Warner Bros.) 1975
 Elite Hotel (Reprise/Warner Bros.) 1975
 Luxury Liner (Warner Bros.) 1977
 Quarter Moon in a Ten Cent Town (Warner Bros.) 1978
 Blue Kentucky Girl (Warner Bros.) 1979
 Light of the Stable (Warner Bros.) 1980
 Roses in the Snow (Warner Bros.) 1980
 Evangeline (Warner Bros.) 1981
 Cimarron (Warner Bros.) 1981
 Last Date (Warner Bros.) 1982
 White Shoes (Warner Bros.) 1983
 The Ballad of Sally Rose (Warner Bros.) 1985
 Thirteen (Warner Bros.) 1986
 Angel Band (Warner Bros.) 1987
 Bluebird (Reprise/Warner Bros.) 1989
 Brand New Dance (Reprise/Warner Bros.) 1990
 At the Ryman, Harris and the Nash Ramblers (Warner Bros.) 1992
 Cowgirl's Prayer (Elektra/Warner Bros.) 1993
 Wrecking Ball (Asylum/Warner Bros.) 1995
 Spyboy (Eminent) 1998
 Red Dirt Girl (Nonesuch/Warner Bros.) 2000
 Stumble into Grace (Nonesuch/Warner Bros.) 2003
 All I Intended to Be (Nonesuch) 2008
 Hard Bargain (Nonesuch) 2011

Samlealbum 
 Profile: Best of Emmylou Harris (Reprise) 1978
 Profile II: The Best of Emmylou Harris (Warner Bros.) 1984
 Songs of the West (Warner West) 1994
 Portraits (Warner Archives) 1996
 Anthology: The Warner/Reprise Years (Rhino) 2001
 The Very Best of Emmylou Harris: Heartaches & Highway (Rhino) 2005
 Songbird: Rare Tracks and Forgotten Gems (Rhino) 2007

Andre album 
 Trio (med Dolly Parton og Linda Ronstadt) (Warner Bros.) 1987
 Duets  (Reprise) 1990
 Trio II (med Dolly Parton og Linda Ronstadt) (Elektra) 1998
 Western Wall: The Tucson Sessions (med Linda Ronstadt) (Elektra) 1999
 All the Roadrunning med Mark Knopfler (Warner Bros.) 2006
 Real Live Roadrunning med Mark Knopfler (Warner Bros.) 2006
 The Complete Trio Collection (med Dolly Parton og Linda Ronstadt)(Warner Bros.) 2016
 Old Yellow Moon med Rodney Crowell (Nonesuch) 2013
 The Traveling Kind med Rodney Crowell (Nonesuch) 2015
 Trio: Farther Along (med Dolly Parton og Linda Ronstadt)(Warner Bros.) 2016

Priser (utvalg) 
Grammy Awards
 Best Country Vocal Performance, Female for Elite Hotel 1977
 Best Country Vocal Performance, Female for Blue Kentucky Girl 1980
 Best Country Performance by a Duo or Group with Vocal for That Lovin' You Feelin' Again (med Roy Orbison) 1981
 Best Country Vocal Performance, Female for In My Dreams (1985)
 Best Country Performance by a Duo or Group with Vocal for Trio (med Dolly Parton og Linda Ronstadt) 1987
 Best Country Performance by a Duo or Group with Vocal for At the Ryman (med Nash Ramblers) 1992
 Best Contemporary Folk Album for Wrecking Ball 1995
 Best Country Collaboration with Vocals for Same Old Train (med Alison Krauss, Clint Black, Dwight Yoakam, Earl Scruggs, Joe Diffie, Marty Stuart, Merle Haggard, Pam Tillis, Patty Loveless, Randy Travis, Ricky Skaggs & Travis Tritt) 1998
 Best Country Collaboration with Vocals for After the Gold Rush (med Dolly Parton og Linda Ronstadt) 2000
 Best Contemporary Folk Album for Red Dirt Girl (2001)
 Album of the Year for O Brother, Where Art Thou? sammen med diverse artister 2002
 Best Female Country Vocal Performance for The Connection 2006
 Best Americana Album for Old Yellow Moon sammen med Rodney Crowell 2014
 Lifetime Achievement Award 2018

Country Music Association Awards  
 Female Vocalist of the Year 1980
 Vocal Event of the Year for Trio sammen med Dolly Parton og Linda Ronstadt 1988
 Album of the Year for O Brother, Where Art Thou? med diverse artister 2001

Academy of Country Music Awards
 Album of the Year  for Triosammen med Dolly Parton og Linda Ronstadt 1987
 Cliffie Stone Pioneer Award 2011

International Bluegrass Music Association Awards
 Album of the Year for O Brother, Where Art Thou? 2001
 Album of the Year for Down from the Mountain 2002
 Recorded Event of the Year for Will the Circle Be Unbroken, Volume III 2003
 Album of the Year for Livin', Lovin', Losin': Songs of the Louvin Brothers 2004
 Recorded Event of the Year for Livin', Lovin', Losin': Songs of the Louvin Brothers 2004

Americana Music Association Awards
 Lifetime Achievement Award for Performance 2002
 Duo/Group of the Year sammen med Rodney Crowell 2013
 Artist of the Year 2013
 Album of the Year for Old Yellow Moon sammen med Rodney Crowell 2013
 Duo/Group of the Year sammen med Rodney Crowell 2016

Referanser

Eksterne lenker 
 
 
 
 

Country Music Hall of Fame
Sangere fra USA
Gitarister fra USA
Låtskrivere fra USA
Countrymusikere fra USA
Personer fra Birmingham i Alabama